CELEX: 62016TN0151
Language: et
Date: 2016-04-12 00:00:00
Title: Kohtuasi T-151/16: 12. aprillil 2016 esitatud hagi – NC versus komisjon

1.8.2016   
            
            
               ET
            
            
               Euroopa Liidu Teataja
            
            
               C 279/29
            
         12. aprillil 2016 esitatud hagi – NC versus komisjon
   (Kohtuasi T-151/16)
   (2016/C 279/43)
   Kohtumenetluse keel: inglise
   
      Pooled
   
   
      Hageja: NC (esindajad: barrister J. Killick ja barrister G. Forwood ning C. Van Haute ja A. Bernard)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 28. jaanuari 2016. aasta otsus, millega hageja jäetakse kõrvale Euroopa Liidu üldeelarvest rahastatavate hankelepingute või toetuste määramise menetlustest ja kantakse Euroopa Parlamendi ja nõukogu 12. oktoobri 2012. aasta määruse (EÜ, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju (ELT 2012 L 298, lk 1), artikli 108 lõikes 1 ette nähtud varajase avastamise ja kõrvalejätmise süsteemi;
            
         
               —
            
            
               võtta taotletud menetlust korraldavad meetmed, ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               —
            
            
               Esimese väite kohaselt on rikutud kergema karistuse tagasiulatuva kohaldamise põhimõtet (lex mitior), sest vaidlustatud otsusele ei ole kohaldatud määrust nr 966/2012 määrusega 2015/1929 (1) muudetud redaktsioonis.
            
         
               —
            
            
               Teise väite kohaselt on rikutud olulist menetlusnõuet, jättes konsulteerimata eritoimkonnaga ja otsus läbi vaatamata, nagu nõuab määrus nr 966/2012 määrusega nr 2015/1929 muudetud redaktsioonis.
            
         
               —
            
            
               Kolmanda väite kohaselt, teise võimalusena, on rikutud proportsionaalsuse põhimõtet ja määruse nr 2342/2002 (2) artikli 133a lõiget 1 kohaldades kõrvalejätmist, mis on olukorda arvestades ebaproprtsionaalne.
            
         
               —
            
            
               Neljanda väite kohaselt on rikutud proportsionaalsuse ja ne bis in idem põhimõtteid, sest hageja on juba sama tegevuse eest kõrvale jäetud.
            
         
      (1)  Euroopa Parlamendi ja nõukogu määrus (EL, Euratom) 2015/1929, 28. oktoober 2015, millega muudetakse määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju (ELT 2015 L 286, lk 1).
   
      (2)  Komisjoni määrus (EÜ, Euratom) nr 2342/2002, 23. detsember 2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT 2002 L 357, lk 1, ELT eriväljaanne 01/04, lk 145).